૩૭૦/૩૫ એ ની કલમોની નાબૂદી થી સ્વતંત્રતાના ૭૦ વર્ષ પછી પ્રધાનમંત્રી શ્રી નરેન્દ્રભાઇ મોદી અને કેન્દ્રીય ગૃહ મંત્રીશ્રી અમિતભાઈ શાહે કાશ્મીરને સંપૂર્ણપણે ભારત સાથે જોડ્યું છે એના માટે અભિનંદન આપતાં નાયબ મુખ્યમંત્રીએ જણાવ્યું કે ગુજરાતના આ બે સપૂતોએ સરદાર સાહેબનું અખંડ ભારતનું સ્વપ્ન પૂર્ણ કર્યું છે. સી. એ. એ. નો કાયદો કોઈની નાગરિકતા છીનવવા માટે નથી એવી જાણકારી આપતાં નાયબ મુખ્યમંત્રીએ જણાવ્યું કે આ કાયદાથી પાકિસ્તાન જેવા દેશોમાં અત્યાચારો અને અસુરક્ષા થી ત્રાસીને દેશમાં આવેલા અને શરણાર્થી તરીકે નાગરિક અધિકારોથી વંચિત હાલતમાં જીવતા હિન્દુ,જૈન,શીખ,ખ્રિસ્તી,પારસી સમુદાયોને દેશની નાગરિકતા અને નાગરિક અધિકારો મળ્યા છે.